CELEX: C2005/171/12
Language: et
Date: 2005-07-09 00:00:00
Title: Kohtuasi C-180/05: Euroopa Ühenduste Komisjoni 22. aprilli 2005. aasta hagi Luksemburgi Suurhertsogiriigi vastu

9.7.2005   
            
            
               ET
            
            
               Euroopa Liidu Teataja
            
            
               C 171/6
            
         Euroopa Ühenduste Komisjoni 22. aprilli 2005. aasta hagi Luksemburgi Suurhertsogiriigi vastu
   (Kohtuasi C-180/05)
   (2005/C 171/12)
   Kohtumenetluse keel: prantsuse
   Euroopa Ühenduste Komisjon esitas 22. aprillil 2005 hagi Luksemburgi Suurhertsogiriigi vastu. Euroopa Komisjoni esindaja on Wouter Wils, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1)
            
            
               tuvastada, et kuna Luksemburgi Suurhertsogiriik ei ole kohaldanud nõukogu 19. novembri 1992. aasta direktiiviga 92/100/EMÜ rentimis- ja laenutamisõiguse ja teatavate autoriõigusega kaasnevate õiguste kohta intellektuaalomandi vallas (1) ettenähtud üldsusele laenutamise õigust puudutavaid norme, siis on Luksemburgi Suurhertsogiriik rikkunud talle ülalnimetatud direktiivi artiklitest 1 ja 5 tulenevaid kohustusi;
            
         
               2)
            
            
               jätta kohtukulud Luksemburgi Suurhertsogiriigi kanda.
            
         Õiguslikud alused ja peamised argumendid
   Niikaua kui ei ole vastu võetud ja jõustunud Suurhertsogi määrus 18. aprilli 2001. aasta autoriõiguste seaduse artikli 65 rakendamiseks, ei ole õiguspärane üldsusele laenutamise eest saadava tasu kehtestamine direktiivi 92/100 artikli 5 lõike 1 alusel, mis näeb ette erandi direktiivi 92/100 artiklis 1 sätestatud ainuõigusest. Seega ei ole direktiivi 92/100 artikleid 1 ja 5 kohaldatud korrektselt.
   
      (1)  EÜT L 346, lk 61.